Bruce Willis

Walter Bruce Willis (s. 19. maaliskuuta 1955 Idar-Oberstein, Länsi-Saksa) on uransa näyttelijänä lopettanut yhdysvaltalainen näyttelijä, tuottaja ja muusikko. Ura alkoi televisiossa 1980-luvulla ja jatkui toiminta-, komedia- ja draamafilmeissä. Hänet tunnettiin osastaan John McClanena Die Hard -elokuvasarjassa, joka oli kaupallinen menestys. Hän näytteli yli 70 elokuvassa, joihin kuuluvat menestysfilmit Pulp Fiction – Tarinoita väkivallasta (1994), 12 apinaa (1995), The Fifth Element (1997), Armageddon (1998), Kuudes aisti (1999), Sin City (2005), Red (2010), The Expendables (2010), Moonrise Kingdom (2012), Looper (2012) ja The Expendables 2 (2012).

 Nuoruus ja opiskelu 
Bruce Willis syntyi Yhdysvaltain armeijan sotilastukikohdassa Länsi-Saksassa nelilapsisen perheen esikoisena. Hänen äitinsä Marlene Willis on saksalainen ja isänsä David Willis oli yhdysvaltalainen sotilas. Willis myös puhuu saksaa mutta murtaen. Hänellä on sisar Flo ja veli David, joka on tuottanut useita Willisin elokuvia. Willisin toinen veli Robert kuoli haimasyöpään vuonna 2001.

Willisit muuttivat 1957 New Jerseyn Carneys Pointiin, sen jälkeen kun David Willis oli vapautettu palveluksesta. Willis kärsi lapsena ja nuorena änkytyksestä, minkä takia hän haki high schoolissa huomiota luokan pellenä. Se vei myös hänet high schoolissa teatteriin. Koulun jälkeen hän ei kuitenkaan vielä tiennyt, yrittäisikö uraa näyttelijänä. Hän änkytti, eikä hänen arvosanansa olleet kovinkaan hyviä eikä hänen perheellään ollut varaa maksaa korkeakouluopintoja.

Willis teki erilaisia töitä high schoolin jälkeen ja säästi rahaa collegea varten. Hän työskenteli muun muassa kemiantehtaassa ja turvamiehenä. Willis pääsi opiskelemaan Montclair State Collegeen, missä oli tunnettu näyttämölinja. Hän kuitenkin jätti koulun toisen vuoden jälkeen ja muutti New Yorkiin tehdäkseen uraa näyttelijänä.

 Ura näyttelijänä 
 Pienistä rooleista sarjaan Konnankoukkuja kahdelle 
Willisin uran alku ei ollut hohdokas, ja hän kävi monissa koe-esiintyimisssä ja elätti itsensä tarjoilijana sekä Manhattann Café Central -ravintolan baarimestarina. Willisin ensimmäinen rooli oli 1977 Off Broadway -näytelmässä Heaven and Earth. Sen jälkeen hän teki muitakin näytelmiä, ja hänen ensimmäinen elokuvansa oli Ensimmäinen kuolemansynti (1980), jossa hänellä oli pieni rooli.

Willis korvasi 1984 Ed Harrisin suositussa Off Broadway -näytelmässä Fool for Love. Tämän jälkeen hän lähti koe-esiintymiseen Hollywoodiin. Hän ei saanut roolia elokuvasta Missä olet, Susan?, mutta jäi vielä ylimääräiseksi päiväksi kaupunkiin koe-esiintyäkseen myös uuden komedian Konnankoukkuja kahdelle päärooliin. Willis vakuutti päättäjät, ja hän sai roolin yksityisetsivä David Addisonina. Blue Moon -etsivätoimiston toista etsivää näytteli Cybill Shepherd. Sarjaa esitettiin 1985–1989, ja se teki Willisistä tunnetun. Hän voitti roolista Emmyn ja Golden Globen.

Konnankoukkuja kahdelle auttoi Willisiä saamaan parempia elokuvarooleja sekä esimerkiksi rahakkaan mainossopimuksen Seagramin kanssa. Willis mainosti yrityksen wine cooler -juomia. Willisin seuraavia elokuvia oli romanttinen komedia Sokkotreffit (1987).

 Toimintatähdeksi elokuvassa Die Hard 
Elokuvanäyttelijänä Willisin lähti tosissaan käyntiin vasta Die Hard – vain kuolleen ruumiini yli -toimintaelokuvan pääroolin johdosta. Willis esitti elokuvassa New Yorkissa poliisina työskentelevää John McClanea, joka on sattumalta eräässä Los Angelesin pilvenpiirtäjässä tapaamassa vaimoaan, kun terroristit iskevät sinne. Die Hard oli menestys, ja se teki Willisistä toimintaelokuvien sankarin. Willis ei ollut ensimmäinen näyttelijä, jota McClanen rooliin ajateltiin, sillä ennen häntä sekä Sylvester Stallone että Arnold Schwarzenegger olivat kieltäytyneet. Tuottajat päätyivät lopulta Willisiin, joka toi rooliin myös lämpöä ja huumoria.

Die Hardin jälkeen Willis ääninäytteli pikkuvauvaa menestyneessä komediaelokuvassa Hei, kuka puhuu (1989) ja teki jatko-osan Die Hard 2 – vain kuolleen ruumiini yli (1990). Turhuuksien rovio sai vaihtelevia arvioita, ja Willisin käsikirjoittama Hudson Hawk – varkaista parhain floppasi pahoin. Parin heikomman elokuvan jälkeen Willis teki eräänlaisen paluun Quentin Tarantinon elokuvassa Pulp Fiction – tarinoita väkivallasta. Willisin palkka elokuvasta oli maltillinen, mutta hän oli neuvotellut itselleen osuuden lipputuloista, jotka nousivat yli sataan miljoonaan dollariin.

Willis teki Pulp Fictionin jälkeen tieteiselokuvat 12 apinaa (1995) ja The Fifth Element – puuttuva tekijä (1997). Hän näytteli vuosituhannen vaihteessa edelleen monissa ison budjetin toimintaelokuvissa, kuten Armageddonissa (1998) ja Tears of the Sunissa (2003). Hänen elokuviin samalta ajalta kuuluu kuitenkin myös M. Night Shyamalanin ohjaama Kuudes aisti (1999), jossa Willis näyttelee psykologia, joka neuvoo kuolleita näkevää poikaa, sekä komediaelokuva Koko potti (2000) ja Shyamalanin yliluonnollinen jännityselokuva Unbreakable – särkymätön (2000). Hän esiintyi myös vierailevissa rooleissa televisiosarjoissa Ally McBeal, Hulluna sinuun ja Frendit. Frendeistä Willis palkittiin Emmyllä.

Willis jatkoi 2000-luvulla toimintaelokuvissa, ja vuonna 2005 hän teki tyylitellyn Frank Millerin sarjakuvaromaanisarjaan perustuvan Sin Cityn, 2006 jännityselokuvan 16 Blocks ja vuonna 2010 komedian Pari kyttää. Hän oli mukana myös toimintaelokuvasarjoissa Red ja The Expendables. Red ilmestyi 2010 ja Red 2 2013. The Expendables sai puolestaan ensi-iltansa 2010 ja The Expendables 2 2012. Jälkimmäinen sarja toi yhteen monia ikääntyviä toimintaelokuvien tähteä.

 Uran loppu 
pienoiskuva|Willis vuonna 2010Moonrise Kingdomissa (2012) Willis oli poikkeuksellisesti yksinäinen poliisi, mutta samana vuonna ilmestyivät myös toimintajännäri Looper ja draamakomedia Lay the Favorite. Toimintaelokuva G.I. Joe: Kosto ilmestyi 2013, ja sen jälkeen Willis esiintyi Sin Cityn jatko-osassa Frank Millerin Sin City: A Dame to Kill For (2014). Musikaalikomediassa Rock the Kasbah (2015) Willis näytteli palkkamurhaaja ja Extractionissa kidnapattua entistä vakoojaa. Samana vuonna hän teki myös Broadway-debyyttinsä Stephen Kingin Piinan näytelmäsovituksessa.

Willis teki 2018 vuoden 1974 toimintaelokuvan Väkivallan vihollinen uusintaversion Death Wish ja vuonna 2019 Unbreakablen jatko-osan Glass. Willisin viimeisten vuosien elokuvat olivat lähinnä suoraan DVD:lle julkaistuja pienen budjetin toimintaelokuvia, joissa Willis teki lyhyen roolin mutta joita mainostettiin Willisin nimellä.

Willisin perhe ilmoitti maaliskuussa 2022 näyttelijän lopettavan uransa afasian takia. Häiriö vaikuttaa kykyyn kommunikoida, ja monet elokuvantekijät ovat kertoneet Willisin terveyden selvästi heikentyneen viimeisten vuosien aikana. Hän oli monien mukaan menettänyt terävyytensä eikä muistanut enää vuorosanojansa. Willis sai repliikkinsä korvanappiin, ja koreografioiduissa toimintakohtauksissa jouduttiin käyttämään sijaisnäyttelijää.

 Ura muusikkona 
Willis aloitti muusikon uransa lukion jälkeen soittamalla huuliharppua R&B-yhtyeessä Loose Goose. 1980-luvulla Willis levytti albumin nimeltä The Return of Bruno, jonka singlestä Respect Yourself tuli hitti. Myöhemmät kappaleet eivät menestyneet, vaikka Willis palasi studioon aina silloin tällöin. Willis on kuitenkin jatkanut muusikon uraansa ja esiintyi vuonna 2003 Irakissa Yhdysvaltain sotilaille yhtyeensä kanssa. Tyylillisesti hänen levytyksensä edustavat lähinnä valkoista soulia.

Näkemyksiä
Willis on ilmaissut julkisuudessa tukevansa sotilaita, jotka sotivat Irakin sodassa, mutta ei ollut vakuuttunut siitä, että sota oli oikeutettu. Vuonna 2003 hän lupasi miljoona Yhdysvaltain dollaria sille, joka saa Saddam Husseinin kiinni. Myöhemmin kävi ilmi, että armeijan säännöt kieltävät sotilailta palkkiot. Vuonna 2005 hän lupasi miljoona dollaria vihjeestä, joka johtaa Osama bin Ladenin ja muiden Al-Qaida-terroristien pidättämiseen. Joidenkin lähteiden mukaan Willis yritti listautua armeijaan Irakin sotaa varten, mutta armeija ei hyväksynyt Willisiä mukaan korkean iän takia.

Willis aiheutti kansainvälisen konfliktin Kolumbian kanssa, kun Willis kommentoi lehdistötilaisuudessa, että hänen mielestään Kolumbian huumekauppa on terrorismia ja että se tappaa yhdysvaltalaisia. Myöhemmin Willis joutui perumaan puheitaan, koska Kolumbia hermostui asiasta.

 Yksityiselämä 
Willis oli naimisissa näyttelijä Demi Mooren kanssa 1987–2000, ja heillä on kolme yhteistä lasta, Rumer (s. 1988), Scout (s. 1991) ja Tallulah (s. 1994). Willis on seurustellut muun muassa Lara Flynn Boylen ja Maria Bravo Rosadon kanssa. Willis oli kihloissa Brooke Burnsin kanssa, mutta pari päätti erota vuonna 2004 kymmenen kuukauden seurustelun jälkeen. 

Willis avioitui maaliskuussa 2009 valokuvamalli Emma Hemingin kanssa. Pariskunnan ensimmäinen yhteinen lapsi syntyi huhtikuussa 2012 ja toinen tytär  2014."Bruce Willis' Wife Emma Heming-Willis Gives Birth, Couple Welcomes Second Girl, Baby Evelyn Penn". Us Weekly. May 7, 2014. 

Vuonna 2006 Willis muutti Los Angelesista New Yorkiin, Trump Toweriin. Lisäksi Willis omistaa talon Malibussa, Kaliforniassa, maatilan Montanassa ja useita asuntoja Sun Valleyssa Idahossa. Haileyn Idahossa Willis myös omistaa The Mint Barin ja The Liberty Theaterin.

Willis haastoi elokuussa 2006 kiristyksestä oikeuteen vanhan ystävänsä, joka uhkasi julkaista yksityiskuvia ja levittää valheita Willisistä.

Maaliskuussa 2022 kerrottiin Willisin sairastavan afasiaa ja lopettavan sen vuoksi näyttelijän uransa. Helmikuussa 2023 Willisin kerrottiin sairastavan otsalohkodementiaa. Hän on asunut elokuusta 2025 lähtien hoitokodissa, jossa hän saa ympärivuorokautista hoitoa.

 Filmografia 
Elokuvat Vuosi Suomenkielinen nimi Alkuperäinen nimi Rooli 1979 The Driller Killer  ikkunanpesijä 1980  Ensimmäinen kuolemansynti  The First Deadly Sin  ravintolaan saapuva mies 1982  Ratkaisun hetki  The Verdict  tarkkailija oikeussalissa 1985 Ein Guru kommt  extra1987  Sokkotreffit  Blind Date  Walter Davis1988 The Return of Bruno  Bruno RadoliniSunset  Tom Mix Die Hard – vain kuolleen ruumiini yli  Die Hard  John McClane1989  Maan sydämessä  In Country  Emmett Smith Hei, kuka puhuu  Look Who’s Talking  Mikey (äänirooli)1990  Die Hard 2 – vain kuolleen ruumiini yli  Die Hard 2  John McClane Hei, kuka puhuu myös  Look Who’s Talking Too  Mikey (äänirooli) Turhuuksien rovio  The Bonfire of the Vanities  Peter Fallow1991  Tappavat ajatukset  Mortal Thoughts  James Urbanski Hudson Hawk – varkaista parhain  Hudson Hawk  Eddie ”Hudson Hawk” HawkinsBilly Bathgate  Bo Weinberg Viimeinen partiopoika  The Last Boy Scout  Joseph Cornelius ”Joe” Hallenbeck 1992  Kuolema pukee häntä  Death Becomes Her  Tohtori Ernest Menville1993  Ladattu ase 1  National Lampoon’s Loaded Weapon 1  mies, jonka asuntovaunuun hyökätään Jokikyttä  Striking Distance  Tom Hardy1994  Vanhemmat vaihtoon  North  kertoja Yön väreet  Color of Night  Bill Capa Pulp Fiction – Tarinoita väkivallasta  Pulp Fiction  Butch Coolidge Kukaan ei ole täydellinen  Nobody’s Fool  Carl Roebuck1995  Die Hard – Koston enkeli  Die Hard: With a Vengeance  John McClane Neljä huonetta  Four Rooms  Leo1996  12 apinaa  Twelve Monkeys  James ColeLast Man Standing  John SmithBeavis and Butt-Head Do America  Muddy Grimes (äänirooli)1997  The Fifth Element – puuttuva tekijä  The Fifth Element  Korben Dallas Sakaali  The Jackal  Shakaali1998  Salasana: Mercury  Mercury Rising  Art JeffriesArmageddon  Harry S. Stamper Poikkeustila  The Siege  William Devereaux1999  Autokauppias Jumalan armosta  Breakfast of Champions  Dwayne Hoover Kuudes aisti  The Sixth Sense  Malcolm Crowe Tarina meistä kahdesta  The Story of Us  Ben Jordan2000  Koko potti  The Whole Nine Yards  Jimmy ”Tulppaani” Tudeski Pojasta mieheksi  The Kid  Russell Duritz Unbreakable – särkymätön  Unbreakable  David Dunn 2001  Bandits – pankkirosvot  Bandits  Joe Blake 2002 Hart’s War  William A. McNamara2003 Tears of the Sun  A.K. Waters Villit Ipanat  Rugrats Go Wild  Spike (äänirooli) Charlien enkelit: Kurvit suoriksi  Charlie’s Angels: Full Throttle  William Rose Bailey 2004  Koko potti 2  The Whole Ten Yards  Jimmy ”Tulppaani” Tudeski2005 Sin City  John Hartigan Panttivanki  Hostage  Jeff Talley2006 Alpha Dog  Sonny Truelove16 Blocks  Jack MosleyFast Food Nation  Harry RydellLucky Number Slevin  Mr. Goodkat Yli aidan  Over the Hedge  RJ (äänirooli)2007 Astronaut Farmer  Doug Masterson Perfect Stranger – vaara verkossa  Perfect Stranger  Harrison Hill Die Hard 4.0  Live Free or Die Hard  John McClane Grindhouse: Planet Terror  Grindhouse  luutnantti Muldoon 2008  Stewart  Assassination of a High School President  rehtori Kirkpatrick 2009  Surrogates – sijaisrobotit  The Surrogates  agentti Greer2010  Pari kyttää  Cop Out  Jimmy MonroeThe Expendables  ChurchRed  Frank Moses2011 Setup  BiggsCatch .44   Mel2012 The Expendables 2  ChurchThe Cold Light of Day  MartinFire with Fire  Mike CellaLay the Favorite  Dink HeimowitzLooper  vanhempi JoeMoonrise Kingdom  kapteeni Sharp2013 A Good Day to Die Hard  John McClane G.I. Joe: Kosto  G.I. Joe: Retaliation  kenraali Joseph ColtonRed 2  Frank2014  Frank Millerin Sin City: A Dame to Kill For  Sin City: A Dame to Kill For  John HartiganThe Prince  Omar 2015 Captive  Kale McKenna 2016 Marauders  Jeffrey Hubert2019 Glass  David Dunn Lego Elokuva 2  Lego Movie 2: The Second Part  oma itsensä (cameo, äänirooli)Motherless Brooklyn  Frank Minna 10 Minutes Gone  Rex Trauma Center  Steve Wakes2020 Survive the Night   Frank ClarkHard Kill  Donovan ChalmersBreach  Clay Young2021 Cosmic Sin  James FordOut of Death  Jack HarrisMidnight in the Switchgrass  Karl HelterSurvive the Game  David Apex  Thomas MaloneDeadlock  Ron WhitlockFortress  Robert Michaels2022American Siege Ben WattsGasoline Alley Bill Freeman A Day to Die AlstonCorrective Measures Julius LoebFortress: Sniper’s Eye Robert MichaelsVendetta Donnie FetterWhite Elephant Arnold SolomonWrong Place Frank RichardsWire Room Shane MuellerDetective Knight: Rogue James KnightParadise City Ian SwanDetective Knight: RedemptionJames Knight2023Detective Knight: Independence Assassin Valmora

 Diskografia 
 Albumit 
 The Return of Bruno (1987)
 If It Don’t Kill You, It Just Makes You Stronger (1989)
 Classic Bruce Willis: The Universal Masters Collection (2001)


 Palkinnot ja tunnustukset 
 Elokuva ja televisio 
 People’s Choice Paras draamanäyttelijä 2000
 Emmy Paras vieraileva tähti komediasarjassa Frendit 1999
 Emmy Paras miespääosa draamasarjassa Konnankoukkuja kahdelle 1986–1987
 Golden Globe Paras miespääosa musikaali- tai komediasarjassa Konnankoukkuja kahdelle 1986
 People’s Choice Paras miespääosa uudessa televisiosarjassa 1986
Lisäksi Willis on ollut ehdolla Golden Globen saajaksi kolme kertaa vuosina 1986, 1988 ja 1990.

 Tunnustukset 
Lokakuussa 2006 Willis sai tähden Hollywoodin Walk of the Famelle. Tähti sijaitsee Hollywood Bulevardilla Graumanin kiinalaisen teatterin edustalla osoitteessa 6915 Hollywood Blvd.

 American Cinematheque 2000
 Officer in the Order of Arts and Letters – kulttuuripalkinto Ranskalta vuonna 2005
 Tähti Walk of the Famelle 2006.
 Ranskan ritarikunnan Chevalier dans l’Ordre des arts et des Lettres -kunniamerkki vuonna 2013.

 Kirjallisuus 
 Bruce Willis: The Unauthorized Biography'' (1998, Virgin Books)

 Lähteet 

 Aiheesta muualla 


 Bruce Willis  Royal Roster Magazine

Luokka:Vuonna 1955 syntyneet
Luokka:Elävät henkilöt
Luokka:Seulonnan keskeiset artikkelit
*